এদিকে পার্বত্য অঞ্চলে আঞ্চলিক রাজনৈতিক সহিংসতায় গুম, খুন, অপহরণ ও বন্দুকযুদ্ধের ঘটনা দিন দিন বৃদ্ধি পাচ্ছে। গত ৬ মাসে পার্বত্য রাঙ্গামাটিতে প্রায় ২০ জনের অধিক আঞ্চলিক দলের শীর্ষ নেতা ও কর্মী নিহত হয়েছে। আঞ্চলিক রাজনৈতিক দল গুলোর কারণে বাড়ী ছাড়তে হয়েছে কয়েক শত পরিবারকে। সর্বশেষ গতকাল প্রকাশ্য দিবালোকে নানিয়ারচর উপজেলা পরিষদ কার্যালয়ে পরিষদ চেয়ারম্যান এ্যাডভোকেট শক্তিমান চাকমাকে হত্যা করা হয়েছে। অপহরণ করা হয়েছে প্রায় ৩০ জনেরও বেশী ব্যক্তিকে। তাদের মধ্যে বেশ কয়েকজনকে ছেড়ে দেয়া হলেও অনেক জনের হদিশ এখনো মিলেনি। এছাড়া পার্বত্য অঞ্চলে বিভিন্ন আস্তানা থেকে অত্যাধুনিক অস্ত্র উদ্ধার করেছে নিরাপত্তা বাহিনী।